
„Arhitektonsko naslijeđe-Prozori u prošlost,vrata u budućnost“ 
 
Arhitektura nije samo priča života, ona je živi most koji nas povezuje sa prošlim vremenima i vremenom koji dolazi. Građevine koje su oko nas svjedoče nam o povijesti, kulturi, vjerovanju i tehnološkim dostignućima.​ Ove građevine su prozori u prošlost koji svjedoče vrijednostima naših predaka, ali su jednako važne i kao temelj za našu budućnost.
Prozori arhitekture nude nam pogled u vremena koja su prošla, dok vrata, koja također nudi arhitektura, pozivaju nas da prođemo kroz njih u zanimljivu i obećavajuću budućnost. 

Arhitektonsko naslijeđe zapravo i jeste most između onoga što je bilo i onoga što će biti, on stvara trajnu vezu između prošlosti i sadašnjosti, također poziva da učestvujemo u oblikovanju svijeta koji dolazi. Arhitekture su naši prozori u prošlost, vrata u budućnost, jer nas uče kako izgleda svijet čije korijenje nikad neće pasti u zaborav. Kada pogledamo bilo koje selo ili grad uočiti ćemo razlike. Te razlike nisu samo u materijalima ili oblicima, njihova prava vrijednost zapravo su osjećaj za prostor, s poštovanjem prema prirodi i okolini. Kuće su bile skromne, ali uprkos tome funkcionalne. Javne zgrade odražavale su moć i umjetnost tog vremena Svaki detalj imao je svrhu kao i simboličko značenje. Kroz historiju, mnoga su arhitektonska blaga izgubljena. Neki od razloga su nemar, ratovi, ili jednostavno nerazumijevanja njihovih vrijednosti. U žurbi za "modernim" i "savremenim"  uništili smo ono što nas je izdvajalo od ostalih. Ipak, u poslijednjem vremenu sve više raste svijest o važnosti zaštite kulturne baštine, jer počinjemo shvatati da bez prošlosti nema ni budućnosti. Arhitektonsko naslijeđe je pretežno od maltera i kamena. To su živi spomenici identiteta jednog naroda. Podsjećaju nas kroz šta smo prošli, šta smo bili i šta bi  mogli postati. Kada renoviramo stari most, ne radimo to samo da bismo ga sačuvali, već da bismo povezali vrijeme, da bi današnje generacije imale priliku učiti i osjećati duh prošlih vremena. Arhitektonsko naslijeđe nas uči kako da gradimo bolje sutra. Umjesto da pravimo betonske nebodere bez priče i života, trebamo graditi gradove koji pričaju svoji priču, kao što to čine naši stari mostovi, čaršije, kule, stare kuće, džamije, Austro-Ugarske gradjevine i mnogo ostalih ostataka.

Na nama je da čuvamo prošlosti, period  naših predaka, ali da budemo kreatori naše budućnosti. Ako arhitektonsko naslijeđe gledamo s pažnjom i poštovanjem, otvaramo prozore kroz koje učimo i vrata kroz koja ulazimo u budućnost. Prozorima ne smijemo dopustiti da zarastu u zaborav, a vratima da zauvijek ostanu zatvorena.

